《续感兴二十五首 其九》
宋代·方一夔

二女洒竹泪，尽是心中血。精诚著于物，千载犹不灭。

当时从南巡，岂少稷与契。奈何比孤累，匍匐阳城谒。

皇英独何人，风泉共幽咽。可怜女子心，慷慨男儿烈。

湘水流不断，谁道恩情绝。何时见归来，续君远离别。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。